92 
BOLKAY ISTVÁN 
A végbélcső jobboldalt, közvetetlenül az alsó farkvitorla alsó széle mellett 
nyílik. A fark magassága 2*2—3-szór foglaltatik a fark hosszúságában; 
tompa csúcsban végződik. A felső vitorla jaszenaki példányokon enyhén 
domború, nagyon kevéssé emelkedik ki a hát felszínéből, s csak valamivel 
magasabb, mint az alsó; ezzel ellentétben a mrkopalji példányok felső 
vitorlája nagyon domború, magasan kiemelkedik a hát felszínéből és 
sokkal magasabb, mint az alsó vitorla. A felső vitorla eredete jaszenaki 
példányokon nem éri el a spiraculum nyílásánál vont merőlegest, 
mrkopalji példányokon ellenben azzal épen összeesik. A fark testének 
a magassága a tövén mérve, háromszor, sőt négyszernél is valamivel 
többször foglaltatik a fark legnagyobb magasságában. 
A nyálkaíiiszők nagyon elmosódottak. 
A. száj . A csőr felső kávája fekete, az alsó szélesen feketével 
szegélyezett, szélein nagyon finoman fogazott. A száj két oldalán három 
sor szemölcs mutatkozik, az alsó ajak szelét ellenben csupán egy sor 
szemölcs szegélyzi. A felső ajkon négy fogsor van, az első teljes, a 
második szélesen megszakított a közepén, a harmadik a másodiknál 
rövidebb, a negyedik nagyon rövid. A negyedik fogsor csupán csak idős 
lárvákon található fel, fiatal lárvákon állandóan hiányzik, némely esetben 
még a harmadik fogsor is hiányozhat. Az alsó ajkon hasonlóképen négy 
fogsort találunk, melyek közül az első három teljes, a negyedik pedig 
nagyon keskenyen megszakított a közepén. 
Színezet. Színezet szerint a lárvák kétfélék. A jaszenákiak teste 
felül sötét feketésbarna, alul halvány barna, a farktest sárgásfehér s a 
nagyon halvány farkvitorlákkal együtt sűrű barna pontokkal borított. 
Eme pontozás a felső vitorlákon sokkal sűrűbb, mint az alsón. A mrko- 
paljiak felül szürkésbarnák, alul szürkésfehérek, a farktest sárgásfehér, 
a farkvitorlák színtelenek és sokkal csekélyebb mértékben vannak behintve 
barna pontokkal, mint a jaszenákiak. A fark testén a barna pontok 
apró, barna foltocskákká tömörültek. Ezenkívül az egész testen láthatunk 
szétszórtan apró sárgásfehér, élő állapotban fémfényű foltokat. Később, 
midőn a hátulsó végtagok teljesen kifejlődtek, a fémfényű foltok eltűnnek 
s a fark testén nagyobb barna foltok kezdenek mutatkozni. 
Mint a fentebbi leírásból és a közölt méretekből kitűnik, a jaszenáki 
és a mrkopalji lárvák egymástól több tekintetben különböznek. Csak 
mint a legfontosabb különbségeket sorolom fel a fark magassága, a 
test általános alakja 1 és a színezetben nyilvánuló különbségeket. Ezek 
között mindenesetre legfeltűnőbb a színezetben és a fark magasságában 
1 A jaszenáki lárvák teste gyöngédebb alkotású, nyúlánkabb, a mrkopaljiaké 
pedig erősebb, zömökebb. 
